recursal/SuperWikiNEXT-32B huggingface dataset:
**Hilkka Eeva Ravilo** (s. 18. marraskuuta 1940 Kiuruvesi) on suomalainen kirjailija.

Ravilon vanhemmat olivat pienviljelijä Juho Arpiainen ja Liisa Reme. Hän kävi kansakoulun Kiuruvedellä sekä myöhemmin reikäkorttilävistys- , puhtaaksipiirustus- ja konekirjoituskurssit. Hän on työskennellyt kotiapulaisena, reikäkorttilävistäjänä, piirtäjä-konekirjoittajana, edustustilan emäntänä, hotellin keittiöapulaisena, miesten asuntolan siivoojana, puhelinvaihteen hoitajana, konekirjoittajana ja tekstinkäsittelijänä. Esikoisromaaninsa *Kuin kansanlaulu* hän julkaisi vuonna 1991. Ravilon kirja *Mesimarjani, pulmuni, pääskyni* oli Finlandia-palkintoehdokkaana 1997. Ravilo on asunut Kiuruvedellä vuoteen 1957 ja sittemmin hän on asunut Kuopiossa, Leppävirralla, Lohjalla ja viimeksi Heinävedellä.

Teoksia
-------

* *Kuin kansanlaulu* : romaani. Sahlgren, Otalampi 1991
* *Mesimarjani, pulmuni, pääskyni*. Atena, Jyväskylä 1997
* Älä itke äitini, Atena, Jyväskylä 1999
* *Yö yllä viljan*. Atena, Jyväskylä 2001
* *Pahan tytär* : rikosromaani. Myllylahti, Suomussalmi 2005
* *Kuolleet lehdet* : rikosromaani. Myllylahti, Suomussalmi 2006
* *Kylmät kädet* : rikosromaani. Myllylahti, Suomussalmi 2007
* *Muovikassimies* : rikosromaani. Myllylahti, Suomussalmi 2009
* *Nimeltään Eerika* : rikosromaani. Myllylahti, Espoo 2012
* *Terhi* : romaani elämästä ja rikoksesta. Myllylahti, Espoo 2013

Palkinnot
---------

* Jaettu III palkinto Suomalaisen Kirjallisuuden Seuran järjestämässä *Elämysten jäljillä* -kirjoituskilpailussa. 1998

Lähteet
-------

1. 1 2  Kirjasampo : Hilkka Ravilo
2. 1 2  Elias kirjailijat : Hilkka Ravilo

Aiheesta muualla
----------------

* Tuomo Karhun kirja-arvostelu Ravilon kirjasta *Pahan tytär*, Turun Sanomat 29.11.2005
Las Casas Filipinas de Acuzar on filippiiniläinen elävä museokylä, jossa asutaan alkuperäisissä sokeritehtaan työläisille rakennetuissa taloissa.
Rauhala Inn on suomalainen elävä museomajatalo, jossa matkailijat voivat asua 1930-luvun matkustajakodin aidossa vierashuoneissa.
Jokioisten Museorautatie on tyypillinen elävä museo, jossa vierailijat voivat matkusataa aidossa ympäristössä aidoilla höyryvetureilla
**Elävä museo** tarkoittaa museota, joka toimii alkuperäisessä paikassa ja alkuperäiseen tarkoitukseen rakennetussa miljöössä. Elävässä museossa kävijä osallistuu ja eläytyy alkuperäiseen elämään aidossa ympäristössä ja miljöössä omakohtaisesti esitettävään kulttuuriin, teknologiaan, ympäristöön tai historiaan. Tavallisessa museossa kävijän osallistuminen on rajoitettu vitriinein ja esineisiin koskeminen on kielletty.

Eläviä museoita
---------------

Filippiineillä sijaitseva entisen sokeritehtaan työläisten asuntoalue Las Casas Filipinas de Acuzar on tyypillinen elävä museo. Kouvolassa sijaitsee Museomajatalo Rauhala Inn, jossa vierailija voi asua 1930 -luvulla perustetussa matkustajakodissa ja eläytyä samalla tuon ajan kiireettömään ja seesteiseen elämäntyyliin. Jokioisten Museorautatie on tyypillinen elävä museo, jossa matkustaja osallistuu museojunalla tehtävään matkaan aidossa oman aikansa kulkuneuvossa ja ympäristössä matkustamalla museojunalla pitkin museorataa.

Kirjallisuutta
--------------

* Alderson, William and Shirley Payne Low. *Interpretation of Historic Sites*. Nashville: American Association for State and Local History, 1985.

* Anderson, Jay. *Time Machines: The World of Living History*. Nashville: American Association for State and Local History, 1984.

* Irwin, Susan K. "Popular History: Living History Sites, Historical Interpretation and the Public." Master’s thesis, Bowling Green State University, 1993.

* Magelssen, Scott. *Living History Museums Undoing History Through Performance*. Lanham, Maryland: Scarecrow Press, 2007.

* Roth, Stacy. *Past into Present: Effective Techniques for First-Person Historical Interpretation*. Chapel Hill: University of North Carolina Press, 1998.

* Snow, Stephen Eddy. *Performing the Pilgrims: A Study of Ethnohistorical Role Playing at Plimoth Plantation*. Jackson: University of Mississippi, 1993.

* Tilden, Freeman. *Interpreting Our Heritage*. 3rd ed. Chapel Hill: University of North Carolina Press, 1977.

* Wallace, Michael. "Visiting the Past: History Museums in the United States." *Radical History Review* 25 (1981): 63-96.

Lähteet
-------

1. ↑  The Association for Living History, Farm, and Agricultural Museums *alhfam.org*. Viitattu 5.5.2014.
Leszek Żądło vuonna 2009
**Leszek Żądło** (s. 1945) on puolalainen jazzsaksofonisti.

Żądło oli aluksi itseoppinut ja pääsi sitten suorittamaan muodollisia opintoja Krakovassa. Hän sai nuorten jazzsoittajien kilpailussa Duke Ellingtonin ja Grazin musiikkiakatemian edustajien huomion. Żądło pääsi stipendillä opiskelemaan Graziin vuonna 1967. Siellä hän tapasi pasunisti Eje Thelinin, joka edisti hänen uraansa. Żądło on konsertoinnin ohella tehnyt toistasataa levytystä. 1980-luvun alussa hän muutti rakastettunsa, näyttelijä Barbara Kwiatkowskan kanssa Müncheniin.

Vuonna 1983 Żądło perusti Polski Jazz Ensemblen, jonka kanssa esiintyi runsaasti. Hän lahjoitti sen kautta kertyneitä tuloja Solidaarisuus-liikkeelle vuonna 1984. Żądło on työskennellyt Münchenin musiikin ja esittävien taiteiden yliopistossa ja Würzburgin musiikkiyliopistossa. Hänen taiteellisten yhteistyökumppaneidensa joukossa ovat olleet Dexter Gordon, Friedrich Gulda, Duško Gojković, Michał Urbaniak, Zbigniew Seifert, Johannes Faber, Bob Degen, Bill Elgart, Paulo Cardoso, Ali Haurand, Alan Skidmore, Gerd Dudek, Vladyslav Sendecki, Bronisław Suchanek, Janusz Stefański, Claus Bantzer, Klaus Weiss, Volker Kriegel, Bobby Stern, Rimona Francis, Günter Lenz, Michael Naura, Werner Pirchner, Chris Beier, Rainer Glas ja Bireli Lagrene.

Lähteet
-------

1. 1 2 3  Leszek Żądło Porta Polonica


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |

 |
F-104 Starfightereita Neuburgissa vuonna 1965.
**Neuburgin lentotukikohta** on Saksan ilmavoimien tukikohta, joka sijaitsee Neuburg on Danuben alueella noin 20 kilometriä länsiluoteeseen Ingolstadtista. Sen pääkäyttäjänä on Etelä-Saksan ilmapuolustuksesta vastaava Taktisches Luftwaffengeschwader 74 (TaktLwG 74). Vuodesta 2006 alkaen lennoston kalustona ovat olleet Eurofighter Typhoonit. Tukikohta on ilmavoimien pienin.

Historia
--------

Neuburgin alueen sotilaslentäminen alkoi jo vuonna 1912, kun sotilaslentokone laskeutui Neuburgin paraatikentälle ensi kerran.

Vuonna 1935 tukikohdan rakennustyöt aloitettiin ja vuonna 1937 tukikohta nimettiin ilmavoimien lentosotakouluksi. Koulun kalustona olivat Dornier Do 23, Focke-Wulff Fw 56 ja Junkers Ju 52. Toisen maailmansodan lopulla Neuburg oli Me 262 suihkuhävittäjien valmistus- ja huoltotukikohtana. Neuburgin tehdasta pommitettiin 19. maaliskuuta 1945.

Yhdysvaltain joukkojen vallattua lentotukikohdan se sai nimen liittoutuneiden kenttätunnuksen R-60.
**MacAulayn klaani** on skotlantilainen klaani. Klaanin historiallinen keskus on ollut Ardincaplea ympäröivät maat, joka nykyään kattaa Rhun kylän ja Helensburghin burghin Argyll ja Butessa. Ardincaplen Macaulayt ovat pääosin sijainneet perinteisessä Dunbartonshiren kreivikunnassa, jonka läpi kulkee 'Ylämaan linja' jakaen sen Ylämaahan ja Alamaahan. MacAulayta on pidetty Ylämaan klaanina ja eri historioitsijat ovat yhdistäneet sen alkuperäisiin Lennoxin jaarleihin ja myöhemmin Gregorin klaaniin. Klaanin päällikköä on kutsuttu arvonimellä Ardincaplen lairdi.

On myös muita skotlantilaisia MacAulayn klaaneja, joilla ei ole historiallista yhteyttä tähän klaaniin. Näitä ovat Lewisin MacAulayn klaani ja Ullapoolin ja Loch Broomin MacAulayn klaani sekä mahdollisesti Uistin Macaulayn klaani.

Historia
--------

### Alkuperä

Klassisen gaelin henkilönnimi Amhlaoíbh, (nykyään englantilaisittain Aulay), oli yleinen kristitty nimi varhaisissa Lennoxin jaarlien perheissä.

Lähteet
-------

1. ↑  Lawson, Bill: From The Outer Hebrides to Cape Breton - Part II *The Global Gazette (globalgenealogy.com)*.  10.9.1999. Viitattu 14.10.2007.  Despite the Uist MacAulays close proximity to the Lewis MacAulays, they are not considered to be related.
2. ↑  Newton (1996), pp. 46–51.
| Ajanjakso | Alijakso | Epookki | Milloin oli, miljoonaa vuotta sitten |
| --- | --- | --- | --- |
| *Neogeeni* | *Pleistoseeni* | Waal-lämpökausi | 1,20 - 1,45 |
| *Eburon-jääkausi* | ***1,45 - 1,80*** |
| Tegelen-kausi | 1,80 - 2,40 |

**Eburon-jääkausi** oli kylmä ajanjakso Pohjois-Euroopassa pleistoseenikaudella noin 1,5-1,8 miljoonaa vuotta sitten. Samaan aikaan havaittua kylmenemistä Alpeilla kutsutaan nimellä Tonava-jääkausi.

Kausi lienee viilennyt loppua kohden. Kaudella oli neljä kylmää huippua, yhteensä seitsemän lämmintä ja kylmää ilmastovaihetta. Lämpiminä vaiheina Alankomaissa oli viileänlauhkean vyöhykkeen havumetsiä, kylminä kausina avointa puutonta kasvillisuutta. Tegelenin alueelta on löydetty merkkejä kylmän ilmaston aiheuttamasta kryoturbaatiosta. Eburonin faunassa näkyi ensi kertaa jääkauden eläimistöä, mm. Alankomaissa sopuli (*Dicrostonyx*). Harderwijkissä Hollannissa näkyy Norjasta ja Ruotsista siirtynyttä maa-ainesta, jossa on siluurikauden fossiileja.

Kauden alkuun sijoittuu Olduvain magneettisen tapahtuman loppu. Ukrainassa lisääntyi kauden loppua kohden subarktisen kasvillisuuden määrä. Islannissa oli voimakas jäätiköityminen 1,6 miljoonaa vuotta sitten. Alankomaissa oli merkkejä maan jäätymisestä, mikä viittaa ainakin kohtalaiseen jäätiköitymiseen. Kylminä kausina Alankomaiden lämpimimmän kuukauden keskilämpötila oli 5 °C, viileinä kausina noin 1-12 °C.

Alankomaissa oli lämpiminä kausina vain joillain paikoilla harvinaisena lämpimän ilmaston suosypressejä (*Taxodium*) ja punapuita (*Sequoia*). Kausi lämpeni hieman alusta alkaen, ja viileni huomattavasti sekä nopeasti lähellä loppuaan, jolloin anemofiilit ruohot ja mänty yleistyivät, niin kuin koivukin.. hieman ennen kauden loppua se lämpeni niin, että muun muassa vaahtera saapui. Yleensä kautta hallitsivat ruohot ja lauhkean vyöhykkeen puut. Vaahteraa esiintyi jonkin verran kauden lopulla yleistyen. Kauden alussa ja keskivaiheessa oli kasvillisuuden mukaan viileämpää/kosteampaa. Kaudella esiintyi myös keskivaiheella runsaasti heiniä ja loppuvaiheessa saroja. Marunaa oli harvinaisena eniten kauden alussa ja lopussa. Eräässä vaiheessa lähellä kauden loppua anemofiilit ruohot yleistyivät..

Lähteet
-------

* Ehlers J.: *Quaternary and glacial geology*. J. Wiley & Sons, 1996. ISBN 9780471955764.
* Nilsson T.: *The Pleistocene: geology and life in the quaternary Ice Age‎*. D. Reidel Pub. Co. 1983. ISBN 9789027714664.
* Zagwijn W. H.: *Aspects of the Pliocene and early Pleistocene vegetation in the Netherlands*. Maastrichtin yliopisto, 1960.

### Viitteet

1. ↑  The Ice Ages Encyclopedia Britannica
2. ↑  Ehlers 1996, s. 255.
3. ↑  Tage Nilsson: The Pleistocene.
4. ↑  Zagwijn: Aspects of Pliocene and pleistocene vegegation, plate XIV
5. ↑  Zagwijn: Aspects of Pliocene and pleistocene vegegation. Plate VIII, Herten ja Plate VII Herkenbosch, plate XV, Plate XIV
**Elämän harhateillä** (engl. *De Luxe Annie*; myös *Deluxe Annie*) on Roland Westin ohjaama yhdysvaltalainen mykkä melodraamaelokuva, joka sai ensi-iltansa vuonna 1918. Elokuvan pääosissa ovat Norma Talmadge ja Eugene O’Brien. *Elämän harhateillä* -elokuvan tuotantoyhtiönä oli Norma Talmadge Film Corporation, ja sen levitti Select Pictures Corporation.

*Elämän harhateillä* perustuu Edward Clarkin samannimiseen näytelmään (1917), jonka pohjalta Paul West laati elokuvan käsikirjoituksen. Talmadge ja hänen puolisonsa Joseph Schenck olivat elokuvan tuottajina. Elokuva sai Yhdysvaltain ensi-iltansa 19. toukokuuta vuonna 1918, ja Suomessa elokuva ilmestyi 11. syyskuuta vuonna 1922. *Elämän harhateillä* esitettiin Cineconin klassikkoelokuvajuhlilla 7. syyskuuta vuonna 2009 Los Angelesin Hollywoodissa. Elokuvan kopiota säilytetään Yhdysvaltain kongressin kirjaston elokuva-arkistossa.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Julie Kendal (Norma Talmadge) menettää muistinsa kokonaan. Kun hän ei muista aviopuolisoaan tai ystäviään, hänestä tulee mestaririkollinen. Viimein Julien muisti palautuu, mutta hänen joutuu kohdata rikoksensa seuraukset.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Norma Talmadge  | … |  Julie Kendal (De Luxe Annie II)
  |
|  Eugene O’Brien  | … |  Jimmy Fitzpatrick
  |
|  Frank Mills  | … |  Walter Kendal
  |
|  Edna Hunter  | … |  rouva Archer (De Luxe Annie I)
  |
|  Fred R. Stanton  | … |  etsivä Cronin
  |
|  Joseph Burke  | … |  Cyrus Monroe
  |
|  Edwards Davis  | … |  tohtori Fernand Niblo
  |
|  Harriet Jenkins  | … |  Janet Kendal
  |
|  David Burns  | … |  Joe
  |

Lähteet
-------

1. 1 2 3 4 5 6  De Luxe Annie *silentera.com*. Silentera.com. Viitattu 28.8.2014. (englanniksi)
2. 1 2  De Luxe Annie (1918) *elonet.fi*. Elonet.fi. Viitattu 28.8.2014. (suomeksi)
3. 1 2 3 4  DE LUXE ANNIE (1918) *tcm.com*. TCM.com. Viitattu 28.8.2014. (englanniksi)

Aiheesta muualla
----------------

* *Elämän harhateillä* Internet Movie Databasessa. (englanniksi)
* *Elämän harhateillä* Elonetissä.
* *Elämän harhateillä* AllMoviessa. (englanniksi)
* *Elämän harhateillä* TCM Movie Databasessa (englanniksi)
* *Elämän harhateillä* Silent eran sivustolla (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Elämän harhateillä**.
**Elämäkertaelokuva** kertoo todellisen henkilön tai henkilöryhmän elämästä. Elämäkertaelokuvia tehdään usein tunnetuista historiallisista tai vielä elävistä henkilöistä. Elämäkertaelokuvan tapahtumat perustuvat yleensä suurelta osin tositapahtumiin, mutta elokuva voi sisältää myös keksittyjä tapahtumia. Elämäkertaelokuvien suosituimpiin henkilöihin kuuluvat Napoleon, Abraham Lincoln, Jeesus, Vladimir Lenin, Adolf Hitler ja Kleopatra. 1930-luku oli elämäkertaelokuvien kulta-aikaa mutta sen suosio on säilynyt vankkana koko elokuvan historian aikana.

Lajityyppinä elämäkertaelokuva on lähes yhtä vanha kuin elokuva itse. Varhaisimpia esimerkkejä on Georges Mélièsin *Jeanne d’Arc* vuodelta 1900. Toinen merkittävä varhainen elämäkertaelokuva on Abel Gancen kuusituntinen *Napoléon* (1927). Yhdysvalloissa merkittäviä varhaisia elämäkertaelokuvia olivat Cecil B. DeMillen *Orleansin neitsyt* (1916), D. W. Griffithin *Judith of Bethulia* (1914) ja Lloyd Ingrahamin *Sissipäällikkö* (1927), joka kertoi Jesse Jamesista.

Elämäkertaelokuvan kulta-aikaa brittiläisessä ja yhdysvaltalaisessa elokuvassa oli 1930-luku. *Henrik VIII:n yksityiselämän* (1933) menestys laukaisi elämäkertaelokuvien tulvan kummallakin puolella Atlanttia. Tunnetuimpia näistä ovat Greta Garbon tähdittämä *Kuningatar Kristiina* (1933), John Fordin *Vapauttajan nuoruus* (1939) sekä Paul Munin tähdittämä elämäkertaelokuvien sarja: *Tohtori Louis Pasteur* (1936), *Emile Zolan elämä* (1937) ja *Vapaudensankari Juarez* (1939).

Lähteet
-------

1. 1 2 3  Dirks, Tim: Biopics Films *www.filmsite.org*. Viitattu 24.7.2012. (englanniksi)

Kirjallisuutta
--------------

* "Elämäkertaelokuvat", *Filmihullu*-lehden teemanumero 1/1998.
* *Invented Lives, Imagined Communities : The Biopic and American National Identity.* Toim. William H. Epstein & R. Barton Palmer. State University of New York Press, 2016. ISBN 978-1-4384-6080-2.
**Elämäjärven työväentalo** on rakennus Pihtiputaan kunnan Elämäjärven kylässä. Talon omistaa Pihtiputaan kirkonkylän Työväenyhdistys. Talo edustaa työväentalorakentamiselle ominaista rakennustyyppiä ja se on rakennushistoriallisesti arvokas.

Historia
--------

Elämäjärven työväenyhdistys on perustettu vuonna 1906. Vuonna 1907 perustettiin rakennusrahasto, ja vuonna 1910 pidettiin arpajaiset rakennusrahaston hyväksi. Talosta järjestettiin 1917 piirustuskilpailu, mutta talon rakentamista varten hankittiin kuitenkin Ville Paanaselta Alvekylästä vanha rakennus. Talo takavarikoitiin sisällissodan aikana vuonna 1918. Työväentalo valmistui vuonna 1921 tontille, joka oli ostettu Hakkaraisen omistamasta Pellonpään tilasta.

Rakennustöitä jatkettiin rakentamalla eteinen ja käymälä. Vuonna 1940 rakennettiin putka vanhasta navetasta.

Uuden ajanmukaisemman talon rakentamisesta tehtiin päätös 1959. Tätä varten oli pyydetty jo vuonna 1940 piirustukset Onni Niskasella ja Antti Paanasella. Talo valmistui vuonna 1959. Vuonna 1972 talo vuokrattiin Pihtiputaan urheilijoille.

Rakennus
--------

Talo on lautarakenteinen. Siinä on satulakatto, ja katteena on pelti. Talo on väriltään keltainen, ja siinä on punaiset ikkunanpuitteet. Tontilla on ulkoravintola, joka on lautarakenteinen pulpettikattoinen rakennus. Myös se on väritykseltään keltainen.

Lähteet
-------

1. 1 2 3 4 5  Andersson, Päivi: *Työväentalot Keski-Suomessa, inventointi*. Museoviraston raportti. Museovirasto, 1979. Teoksen verkkoversio.
Isabelle Fuhrman vuonna 2010.
**Isabelle Fuhrman** (s. 25. helmikuuta 1997 Washington, Yhdysvallat) on yhdysvaltalainen näyttelijä. Hän on näytellyt muun muassa Estheriä elokuvassa *Ottolapsi* ja Clovea elokuvassa *Nälkäpeli*.

Elämä ja ura
------------

Isabelle Fuhrman vietti lapsuutensa Atlantassa. Hänen vanhempansa ovat Nick Fuhrman ja neuvostoliittolaissyntyinen toimittaja Elina Fuhrman. Hänellä on vanhempi sisko laulaja Madeline Fuhrman.

Fuhrmanin näyttelijänura alkoi seitsemänvuotiaana, kun Cartoon Networkin näyttelijöiden valitsija löysi hänet ja laittoi hänet "Cartoon Fridays" -ohjelmaan. Fuhrman teki suuren elokuvadebyyttinsä vuoden 2007 draamassa *Hounddog*. Samana vuonna hänet valittiin *Ottolapsi*-elokuvan päähenkilöksi Peter Sarsgaardin ja Vera Farmigan kanssa. Fuhrmanin esiintyminen Estherinä sai kriitikoilta kehuja: se oli kuulemma "palkintojen arvoinen" ja "yksi lapsinäyttelijöiden ikimuistoisimmista esiintymisistä vuosiin".*lähde?*

Fuhrmanin muita esiintymisiä ovat roolit Gretchen Dennisinä *Aavekuiskaaja*-televisiosarjassa, Grace O'Neilinä *Lain kourat* -televisiosarjan pilottijaksossa sekä erinäiset roolit monissa mainoksissa. Hän on esiintynyt kahdeksassa jaksossa *Masters of Sex* -draamasarjassa.

Fuhrman on pääroolissa Angie Vanderveerina tulevassa komediatrillerissä *Salvation Boulevard*.

Filmografia
-----------

Elokuvaroolit

| Vuosi | Elokuva | Rooli |
| --- | --- | --- |
| 2007 | *Hounddog* | Grasshopper |
| 2009 | *Ottolapsi* | Esther |
| 2009 | *Maissilapset* | (ääni) |
| 2010 | *Pleading Guilty* | Carrie |
| 2011 | *Salvation Boulevard* | Angie Vandermeer |
| 2012 | *Nälkäpeli*  | Clove |
| 2013 | *Don't Let Me Go* | Michelle |
| 2013 | *After Earth* | Rayna |
| 2014 | *All the Wilderness* | Val |
| 2016 | *Cell* | Alice Waxman |
| 2016 | *Dear Eleanor* | Max the Wax |
| 2016 | *1 Night* | Bea |
| 2018 | *Down a Dark Hall* | Izzy |
| 2018 | *Hellbent* | Danni |

Aiheesta muualla
----------------

* Isabelle Fuhrman Internet Movie Databasessa. (englanniksi)
* Isabelle Fuhrman Elonetissä.
* Isabelle Fuhrman Twitterissä
* Isabelle Fuhrman Facebookissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Yhdysvallat
* Korea
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |
**Isabelle Eberhardt** (17. helmikuuta 1877 – 21. lokakuuta 1904) oli sveitsiläinen seikkailija ja kirjailija.

Eberhardt oli kiinnostunut Pohjois-Afrikasta ja julkaisi 18-vuotiaana sinne sijoittuvan romaanin. Täytettyään 20 vuotta hän muutti Algeriaan, pukeutui mieheksi ja kääntyi islamiin. Mieheksi pukeutuneena Eberhardt pääsi näkemään suufilaisen Qadiriyya-veljeskunnan toimintaa, jota hän kuvasi kirjoituksissaan. Eberhardt tuki yhteiskunnan vähäosaisia, mutta oli myös avoimesti ranskalaisten siirtomaavaltaa vastaan, joten veljeilyä suufilaisten kanssa ei katsottu hyvällä. Häntä vastaan tehtiin murhayritys, jonka on epäilty olleen ranskalaisten tilaama. Murhayrityksen jälkeen Eberhardt karkotettiin Ranskan siirtomaista, mutta hän saattoi palata Saharaan mentyään naimisiin algerialaisen sotilaan kanssa. Arabian kielen taitonsa ja avioliittonsa avulla Eberhardtilla oli ainutlaatuinen sisäpiirin näkökulma mahgrebiläiseen kulttuuriin, jota hän kuvasi monissa kirjoituksissaan.

Eberhardt sai surmansa äkkitulvassa Saharan autiomaassa 27-vuotiaana. Hänen jäämistössään oli monia käsikirjoituksia ja matkakertomuksia, jotka julkaistiin hänen kuolemansa jälkeen. Eberhardtin tuotannosta on suomennettu matkakertomuskokoelma *Islamin siimeksessä*.

Lähteet
-------

1. 1 2  She was a desert cavalier *NY Times*.  1989. Viitattu 8.3.2018.
2. 1 2  Ailsa Ross: The Cross-Dressing Heiress Who Decamped to the Algerian Desert *Atlas Obscura*.  2016. Viitattu 8.3.2018.
3. ↑  Isabelle Eberhardt: *Islamin siimeksessä (Dans l’ombre chaude de l’islam)*. Suomentanut Marja Haapio. Basam Books, 2007. ISBN 978-952-5534-57-3.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
	+ 3
* VIAF
	+ 2
* WorldCat

 |
|  |
| Kansalliset | 
* Norja
* Chile
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Ruotsi
* Japani
* Tšekki
* Australia
* Kreikka
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Historical Dictionary of Switzerland
* SNAC
* IdRef

 |

 |
**Emsin sähke** tai **Emsin pikasanoma** (ransk. *Dépêche d'Ems*) oli Preussin kanslerin Otto von Bismarckin 13. heinäkuuta 1870 vastaanottama diplomaattinen sähke, jonka julkaisu viime kädessä aiheutti Ranskan–Saksan sodan syttymisen. Sähkeessä kuvailtiin kuningas Vilhelm I:n ja Ranskan suurlähettilään välistä keskustelua. Bismarck julkaisi muunnellun version sähkeestä provosoidakseen Ranskaa, joka julistikin sodan Preussille muutamaa päivää myöhemmin.

Tapahtumien taustalla oli Espanjan valtaistuimesta käyty kiista, jossa Preussi tuki kuningas Vilhelmin sukulaista, Hohenzollern-Sigmaringenin ruhtinasta Leopoldia. Ranska vastusti ajatusta, koska Espanjan joutuminen Preussin vaikutuspiiriin jättäisi Ranskan kahdelta suunnalta uhatuksi. Leopold vetäytyi ehdokkuudestaan Espanjan kuninkaaksi 12. heinäkuuta 1870. Seuraavana päivänä Ranskan lähettiläänä Preussin hovissa toiminut kreivi Vincent Benedetti saapui tapaamaan Vilhelm I:tä, joka oleskeli Bad Emsissä Reininmaalla, ja pyysi tältä vakuutusta, ettei Espanjan kuninkaaksi tarjottaisi enää muita Hohenzollernin suvun edustajia. Kuningas kieltäytyi, ja keskustelu päättyi siihen. Samana päivänä Bismarckille lähetettiin sähkeitse pikasanoma, jossa kuvailtiin kuninkaan tapaamista Benedettin kanssa.

Seuraavana päivänä lehdissä julkaistiin Bismarckin sähkeestä muokkaama versio, joka kohteliaisuuksien pois jättämisen vuoksi sai kuninkaan ja lähettilään välisen keskustelun vaikuttamaan loukkaavalta puolin ja toisin. Tämän seurauksena Ranska julisti sodan Preussille 19. heinäkuuta. Sekä Ranskan että Preussin johdossa oli jo hyvän aikaa valmistauduttu keskinäiseen sotaan, mutta muokatun sähkeen julkaisemisella Bismarck sai provosoitua Ranskan julistamaan sodan ensin. Preussin näennäinen viattomuus auttoi Bismarckia saamaan eteläisen Saksan valtiot liittymään sotaan Preussin rinnalle, minkä ansiosta sota johti myöhemmin Saksan yhdistymiseen.

Lähteet
-------

1. 1 2 3  Ems telegram (englanniksi) *Encyclopædia Britannica Online Academic Edition*. Viitattu 3.8.2013.

Aiheesta muualla
----------------

* Kuvia tai muita tiedostoja aiheesta **Emsin sähke** Wikimedia Commonsissa

* "Emser Depesche" (sähkeen molempien versioiden sisältö saksaksi) Documentarchiv.de
**Jonna’s Problem** on ex-Nylon Beat Jonna Kososen perustama nelihenkinen yhtye, joka toimi aluksi nimellä *The Johnson*. *The Johnson* ehti tehdä muutaman keikan, mutta yhtye sai monelta taholta kritiikkiä nimestään ja se vaihdettiin. Tiettävästi Children of Bodomin ja Warmenin poikien istuessa Jonnan kotipihalla joku heitti ilmaan kysymyksen: "Jonna, mikä on ongelma?" Näin siis syntyi yhtyeen uusi nimi, Jonna’s Problem*lähde?*.

Jonnan lisäksi yhtyeessä vaikuttaa useita todellisia ammattimuusikoita. Kitaristi Tuomas "Töyhtö" Wäinölä on vaikuttanut mm. Kotipellon ja Nylon Beatin taustabändeissä. Lauri Porraa taas usein kutsutaan yhdeksi Suomen parhaista basisteista*lähde?*. Vastikään sooloalbuminsakin julkaissut neli- ja viisikielisen taituri on vaikuttanut mm. Stratovariuksen riveissä. Rumpali Santeri Saksala tunnetaan mm. Five Fifteenistä.

Yhtyeen ensimmäinen singlekappale *Me, Myself & U* sai ensiesityksensä TV2:n Popklubi-ohjelmassa joulukuussa 2005, ja itse single ilmestyi tammikuussa 2006. Yhtyeen esikoisalbumi ilmestyi 22. maaliskuuta 2006, jonka julkistamistilaisuus pidettiin Helsingin Semifinaalissa. Julkistamistilaisuudessa näytettiin myös ensimmäistä kertaa yhtyeen musiikkivideo kappaleesta *Shame On You*, jonka on ohjannut Kusti Manninen

Jäsenet
-------

* Jonna Kosonen – laulu
* Lauri Porra – basso
* Tuomas Wäinölä – kitara
* Santeri Saksala – rummut

### Vierailevat jäsenet

* Janne Wirman – koskettimet (*Take My Life*)

Julkaisut
---------

### Albumit

Jonna’s Problem (2006) (#32)

### Singlet

* Me, Myself & U (2006) (#5)
* Shame On You (2006 – promo)
* Susie (2008 – promo)

### Musiikkivideot

*Shame On You* (2006, ohj. Kusti Manninen)

Aiheesta muualla
----------------

* Jonna’s Problem Myspacessa (englanniksi)
* Jonna’s Problem Last.fm:ssä (englanniksi)
**William Henry "Hank" Green II** (s. 5. toukokuuta 1980 Birmingham, Alabama ) on yhdysvaltalainen yrittäjä, muusikko, kouluttaja, tuottaja, vloggaaja ja kirjailija. Green tunnetaan parhaiten hänen YouTube-kanavastaan nimeltään *Vlogbrothers* (alun perin *Brotherhood 2.0*), jonka hän loi yhdessä veljensä Johnin kanssa. Hank ja John ovat myös muun muassa luoneet opetukselliset YouTube-kanavat *Crash Course* ja *SciShow*, joissa he molemmat myös toimivat juontajina.

Hank Green on lisäksi ollut luomassa maailman suurinta verkkovideokonferenssia VidConia, kauppatavarayritys DFTBA Recordsia, verkkovideoiden tuotantoyhtiö Pemberley Digitalia sekä joukkorahoitusalusta Subbablea, jonka Patreon osti vuonna 2015.

Nuoruus
-------

Pian Greenin syntymänsä jälkeen perhe muutti Orlandoon Floridaan, jossa hän vietti suurimman osan lapsuuttaan.

Green valmistui ylioppilaaksi Winter Park High Schoolista vuonna 1998. Hän suoritti kandidaatin tutkinnon biokemiasta Eckerd Collegessa ja maisterin tutkinnon ympäristötieteistä Montanan yliopistossa.

Yksityiselämä
-------------

Hank Green asuu nykyään Missoulassa Montanassa yhdessä vaimonsa Katherinen ja poikansa Orinin (s. 2016) kanssa.

Bibliografia
------------

* Green, Hank: *Ihan mieletön juttu*. (*An Absolutely Remarkable Thing*, 2018). Suomentanut Kattelus, Kaisa. Helsinki: Tammi, 2019. ISBN 978-952-040-915-9.

Lähteet
-------

1. 1 2  Hank Green: Brotherhood 2.0: May 16 *VlogBrothers*.  16.5.2007. YouTube. Viitattu 17.2.2017.
2. ↑  Hank's MySpace Myspace. Viitattu 17.2.2017.
3. ↑  Fifth Anniversary with The Katherine VlogBrothers. Viitattu 17.2.2017.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Belgia
* Yhdysvallat
* Tšekki
* Korea
* Alankomaat
* Puola
* Portugali

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**FC Barcelona** on espanjalaiseen urheiluseuraan FC Barcelonaan kuuluva futsaljoukkue. Seura pelaa Espanjan korkeimmalla sarjatasolla Primera División de Futsalissa. Seura pelaa kotiottelunsa 8 500 katsojaa vievällä Palau Blaugranalla Barcelonassa. Seura on perustettu alun perin vuonna 1978, mutta seura meni konkurssiin vuonna 1982 ja se perustettiin uudelleen vuonna 1986.

Historiaa
---------

Seuran uudelleenperustamisen jälkeen se pelasi ensimmäisen kautensa Primera Divisiónissa kaudella 1989-1990. Se putosi kaudeksi 1998-1999 Segunda Divisióniin ja vietti siellä kaksi kautta, ennen kuin nousi takaisin pääsarjaan. Myös kaudet 2003-2004, 2004-2005 ja 2005-2006 Barcelona vietti toiseksi korkeimmalla sarjatasolla. Seuran ensimmäinen mestaruus tuli kaudella 2010-2011 ja seuraavat kaksi tulivat peräkkäin heti seuraavina kausina. Barcelona on historiansa aikana saavuttanut liigassa nuo kolme mestaruutta sekä neljä kertaa futsalin Copa del Reyn. UEFA Futsal Cupin Barcelona on saavuttanut kahdesti, kausina 2011-2012 ja 2013-2014

Joukkue kaudella 2014–2015
--------------------------

* **1** (g) Espanja Cristian
* **28** (g) Espanja Paco Sedano
* **2** (f) Espanja Aicardo
* **4** (f) Espanja Ari
* **5** (a) Brasilia Gabriel
* **7** (a) Brasilia Dyego
* **8** (a) Espanja Lin
* **9** (a) Espanja Sergio Lozano
* **10** (a) Brasilia Bateria
* **11** (a) Italia Saad Assis
* **13** (p) Brasilia Wilde
* **22** (p) Espanja Rafa Usín
* **14** (p) Brasilia Ferrão

### Merkkien selitykset

* (g) = maalivahti eli goleiro
* (f) = puolustaja eli fixo
* (a) = laituri eli ala
* (p) = hyökkääjä eli pivot

Lähteet
-------

* 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Adrar des Iforas Malin Kidalin alueen kartalla.
**Adrar des Iforas** (myös *Adrar des Ifoghas*) on laaksojen halkoma ylätasankomainen vuoristo Saharan eteläosassa Malin ja Algerian rajalla. Se on muodostunut prekambrisista kvartsikivilajeista, etupäässä graniitista. Koillisosaa lukuun ottamatta vuoristossa ei ole merkkejä tulivuorista. Sen korkein kohta on 960 metriä korkea Essal-vuori. Lännessä Adrar des Iforas rajoittuu tasankomaiseen Tilemsin laaksoon.

Vuoristoon ulottuvien monsuunisateiden ansiosta sen laaksoissa on aavikoituneelle Sahelille ominaista ruohikko- ja pensaskasvillisuutta, joka mahdollistaa kamelien, nautojen ja lampaiden laiduntamisen. Asukkaat ovat etupäässä paimentolaisuuteen perustuvaa karjanhoitoa harjoittavia tuaregeja. *Adrar* tarkoittaa ’vuorta’ ja *Iforas* tai *Ifoghas* on yksi tuaregien heimoliitoista. Maanviljelyn merkitys on vähäinen. Kaupankäynti suuntautuu Algerian Tidikeltin ja Touatin keidasalueille sekä etelään aina Nigeriaan saakka. Suurin asutuskeskus on Kidalin kaupunki. Essoukissa on muinaisen Tadmakkatin kaupungin rauniot. Viime vuosikymmenien ajan alue on kärsinyt ankarasta kuivuudesta ja tuaregien kapinaliikkeiden aiheuttamista levottomuuksista.

Lähteet
-------

1. 1 2  *Encyclopédie Berbère II*, s. 146–152. Aix-en-Provence: Edisud, 1985. ISBN 2-85744-209-2. Teoksen verkkoversio (viitattu 17.8.2014).
2. ↑  *The Encyclopaedia of Islam, new edition, volume I*, s. 210. Leiden: E.J. Brill, 1986. ISBN 90-04-08114-3.
Harold Bride
**Harold Sydney Bride** (11. tammikuuta 1890 – 29. huhtikuuta 1956) oli RMS Titanicin nuorempi sähköttäjä. Bride oli toiminut mm. *Lusitanian* sähköttäjänä ennen Titanicille menemistään. Ennen onnettomuutta Bride ja Jack Phillips lähettivät eteenpäin matkustajien henkilökohtaisia viestejä ja vastaanottivat jäävuorivaroituksia muilta laivoilta. Onnettomuuspäivänä Bride oli mennyt aikaisin nukkumaan vapauttaakseen myöhemmin Phillipsin keskiyöllä. Törmäyksen jälkeen Bride havahtui ja kysyi Phillipsiltä, mitä tapahtui, johon Phillips vastasi, että he törmäsivät johonkin. Kapteeni Edward J. Smith määräsi kaksikon välittömästi lähettämään hätäkutsuja saatuaan tietää laivan uppoavan. Juuri Bride ehdotti Phillipsille uuden SOS-viestin lähettämistä. Bride ja Phillips lähettivät hätäkutsuja, kunnes Smith saapui sanoen heidän täyttäneen velvollisuutensa ja päästi heidät menemään. Sekä Bride että Phillips onnistuivat hyppäämään ympärikääntyneen pelastuslautta B:n päälle juuri ennen uppoamista, mutta Phillips paleltui kuoliaaksi ennen kuin he pelastuivat. Bride palellutti molemmat jalkansa, mutta hän toipui päästyään *RMS Carpathialle*. Bride myöhemmin antoi medialle lausunnon hätäviestittelystä ja mitä tapahtui ennen ja jälkeen onnettomuuden.

Myöhemmin Bride kihlautui Lucy Downien kanssa vuonna 1920. Tätä ennen Bride toimi sähköttäjänä ensimmäisessä maailmansodassa höyrylaiva *Mona’s Islella* ja muutti Glasgow'hun vaimonsa kanssa. Bride kuoli keuhkosyöpään vuonna 1956.

Lähteet
-------

1. ↑  
Harold Sydney Bride *Encyclopedia Titanica*. Viitattu 30.7.2013. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |
**Harold Adamson** (10. joulukuuta 1906 Jersey City – 17. elokuuta 1980 Los Angeles) oli yhdysvaltalainen populaarimusiikin sanoittaja.

Adamson syntyi Jersey Cityn Greenville-kaupunginosassa ja varttui New Yorkissa. Hän opiskeli Kansasin yliopistossa ja Harvardin yliopistossa. Hän halusi alun perin näyttelijäksi, mutta hänen vuoden 1930 musikaaliin *Smiles* kirjoittamansa sanoituksen "Time on My Hands" (säv. Vincent Youmans, san. Adamson ja Mack Gordon) suosio sai hänet ryhtymään musiikkiuralle.

Adamson kirjoitti musiikkia teatterimusikaaleihin New Yorkissa ja vuonna 1933 muutti Hollywoodiin, jossa sanoitti musiikkia MGM-yhtiön elokuviin. Hänen menestyneimpiin elokuvakappaleisiinsa kuuluvat Burton Lanen sanoittama "Everything I Have Is Yours" elokuvasta *Suurkaupungin tytär* (1933), "You’re a Sweetheart" elokuvasta *Top of the Town* (1937) ja "This Is a Lovely Way to Spend an Evening" elokuvasta *Sano se sävelin* (1943). Hän teki uransa aikana yhteistyötä muun muassa Burton Lanen, J. Fred Cootsin, Walter Donaldsonin ja Jimmy McHugh’n kanssa.

Toisen maailmansodan aikana Adamson kirjoitti isänmaallisia lauluja ja sai kappaleista "Coming in on a Wing and a Prayer" ja "Buy a Bond" tunnustuksen Yhdysvaltojen sotaministeriöltä. Hän oli sanoittamillaan kappaleilla viidesti ehdolla Oscar-palkinnon saajaksi. Vuonna 1972 hänet valittiin Songwriters Hall of Fameen.

Adamson kuoli 17. elokuuta 1980 Beverly Hillsissä.

Lähteet
-------

1. 1 2 3 4 5 6  Harold Adamson *Songwriters Hall of Fame*.  Arkistoitu 18.12.2010. Viitattu 31.10.2011. (englanniksi)
2. 1 2  John Bush: Harold Adamson *Allmusic*. Viitattu 31.10.2011. (englanniksi)
3. 1 2 3  Sandra Burlingame: Harold Adamson *JazzBiographies.com*.  Arkistoitu 10.10.2011. Viitattu 31.10.2011. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Suomi (KANTO)
* Belgia
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |
**Corina Căprioriu** (s. 18. heinäkuuta 1986 Lugoj) on romanialainen judon olympia- ja MM-mitalisti sekä Euroopan-mestari.

Căprioriu saavutti olympiahopeaa 57 kg:n sarjassa Lontoossa 2012 hävittyään loppuottelussa japanilaiselle Kaori Matsumotolle. Rio de Janeiron olympialaisissa 2016 hän oli samassa painoluokassa viides. MM-kilpailuissa hän sai hopeaa Astanassa 2015 hävittyään finaalissa Matsumotolle ja pronssia Pariisissa 2011 sekä oli viides Tokiossa 2010.

Căprioriu voitti Euroopan-mestaruuden 57 kg:n painoluokassa Wienissä 2010 kukistettuaan loppuottelussa itävaltalaisen Sabrina Filzmoserin. Hän sai samassa sarjassa EM-pronssia Istanbulissa 2011, oli viides Montpellier’ssa 2014 sekä seitsemäs Lissabonin EM-kilpailuissa 2008 ja Bakun Euroopan kisoissa 2015.

Hän sai 57 kg:n painoluokassa kadettien, eli alle 17-vuotiaiden, EM-pronssia 2002 sekä alle 20-vuotiaiden EM-hopeaa 2004.

Căprioriu on saavuttanut Masters-, Grand Slam- ja Grand Prix -kilpailuissa viisi turnausvoittoa, neljä kakkossijaa ja yksitoista kolmossijaa. Maailmancupeissa ja Continental Open -kilpailuissa hänellä on viisi voittoa, kolme kakkossijaa ja neljä kolmossijaa. Hän on voittanut aikuisten sarjassa kolme Romanian-mestaruutta.

Lähteet
-------

1. ↑  Corina Căprioriu *sports-reference.com*.  Arkistoitu 14.12.2012. Viitattu 10.7.2015. (englanniksi)
2. 1 2 3 4 5  Corina Caprioriu - Judoka *judoinside.com*. Viitattu 9.6.2016. (englanniksi)
**Corin sykli** eli **maitohappokierto** eli **glukoosi-laktaattikierto** on aineenvaihdunnan kehämäisesti toistuva reaktiosarja, jossa vähän happea saavissa lihassoluissa verestä tullutta glukoosia (verensokeria) hajotetaan pyruvaatiksi. Pyruvaatti muunnetaan maitohappokäymisellä laktaatiksi. Laktaatti kulkee veressä maksaan muunnettavaksi taas glukoosiksi, joka kulkee verensokerina takaisin lihaksiin pilkottavaksi pyruvaatin kautta laktaatiksi. Kierto on nimetty löytäjiensä Carl Ferdinand Corin ja Gerty Corin mukaan.

Corin sykli.
Kun voimakkaasti työskentelevällä lihaksella ei ole käytössään riittävästi happea, tarvittavaa energiaa tuotetaan glykolyysissä glukoosista muodostuneista pyruvaateista anaerobisesti eli hapettomasti maitohappokäymisellä. Tässä laktaattidehydrogenaasi pelkistää syntyneen pyruvaatin laktaatiksi hapettaen samalla NADH:ta NAD+:ksi. Hapetus on välttämätöntä glykolyysissä muodostuneen NADH uudelleen muuntamiseksi NAD+:ksi, jota tarvitaan glykolyysin toimimiseen. Syntynyt laktaatti siirtyy verenkierron kautta maksaan glukoneogeneesiin.

Kierron glykolyysiosuus lihaksessa tuottaa 2 ATP:ta mutta kuluttaa maksan glukoneogeneesissä 6 ATP:ta, joten kierron kokonaiskulutus on yhteensä 4 ATP:ta. Siksi sykliä ei voida ylläpitää loputtomasti ilman sen ulkopuolelta tulevaa energiaa. Kierron merkitys onkin aineenvaihdunnan rasituksen jakaminen lihaksilta maksalle ja verta happamoittavan laktaatin poistaminen verestä maitohappoasidoosin riskin vähentämiseksi.

Katso myös
----------

* Glukoosi-alaniinisykli, samankaltainen kierto jonka kanssa Corin kierto on osin päällekkäinen

Lähteet
-------

1. ↑  DL Nelson & MM Cox: *Lehninger principles of biochemistry*, s. 598. 5. painos. New York: W.H. Freeman, 2008. OCLC: 191854286. LCCN: 2007941224. ISBN 9780716771081. Teoksen verkkoversio.
2. 1 2  Berg, J. M. & Tymoczko, J. L. & Stryer, L.: "16.4 Gluconeogenesis and Glycolysis Are Reciprocally Regulated", *Biochemistry*. 5. painos. New York: W.H. Freeman, 2002. OCLC: 48055706. ISBN 9780716730514. Teoksen verkkoversio.
3. ↑  T Suhara et al.: Inhibition of the oxygen sensor PHD2 in the liver improves survival in lactic acidosis by activating the Cori cycle.  *Proceedings of the National Academy of Sciences of the United States of America*, 15.9.2015, 112. vsk, nro 37, s. 11642–11647. PubMed:26324945. doi:10.1073/pnas.1515872112. ISSN 0027-8424. Artikkelin verkkoversio.
**Corey Potter** (s. 5. tammikuuta 1984) on yhdysvaltalainen jääkiekkoilija, joka pelaa NHL-seura Nashville Predatorsin organisaatiossa.

Ura
---

Potter varattiin numerolla 122 New York Rangersiin vuonna 2003. Ensimmäisen pelinsä Rangersissa hän pelasi 7. joulukuuta 2008 Calgary Flamesia vastaan. Ensimmäisen pisteensä hän sai syötäessään Dmitri Kalininin maalin 27. joulukuuta 2008. Ensimmäinen maali syntyi Carolina Hurricanesia vastaan 2. huhtikuuta 2009.

Potter siirtyi vapaana agenttina Pittsburgh Penguinsiin 16. heinäkuuta 2010. 1. heinäkuuta 2011 Potter teki vuoden kaksisuuntaisen sopimuksen Edmonton Oilersin kanssa. 9. tammikuuta 2012 Potter sopi Oilersin kanssa kahden vuoden jatkosta joukkueessa. Kauden 62. ottelussa hän jäi Anaheim Ducksin Bobby Ryanin taklaamaksi. Hän sai aivotärähdyksen ja joutui olemaan loppukauden sivussa. 
2. lokakuuta 2012 Potter siirtyi NHL:n työsulun ajaksi itävaltalaiseen Vienna Capitalsiin. Hän teki 17 ottelussa neljä pistettä ennen paluutaan Oilersiin työsulun loputtua. Kauden 2013-2014 vaihtojen takarajapäivänä Oilers asetetti Potterin waiver-listalle, josta Boston Bruins hänet poimi.

Potter siirtyi kauden jälkeen vapaaksi agentiksi ja teki Calgary Flamesin kanssa yhden vuoden kaksisuuntaisen sopimuksen 5. syyskuuta 2014.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Corey Potter
**Garissan yliopiston isku** tapahtui 2. huhtikuuta 2015, kun ryhmä aseistautuneita miehiä hyökkäsi Kenian pohjoisosassa lähellä Somalian rajaa sijaitsevassa Garissan kaupungissa yliopiston kampukselle. Iskun tekijäksi ilmoittautui al-Shabaab. Hyökkääjät ottivat opiskelijoita panttivangeiksi. Eloonjääneiden mukaan hyökkääjät erottelivat opiskelijoiden joukosta kristityt ja ampuivat heidät heti. Kenian asevoimat hyökkäsivät terroristeja vastaan. Panttivangeista ainakin 147 sai surmansa.

Tapahtumat
----------

Naamioituneet hyökkääjät saapuivat Garissan yliopiston kampusalueelle aamulla 2. huhtikuuta ja ampuivat kaksi yliopistolle palkattua vartijaa. Tämän jälkeen he etenivät kampukselle huutaen silminnäkijöiden mukaan olevansa al-Shababista ja surmasivat valikoiden kristittyjä opiskelijoita. Osa opiskelijoista yllätettiin näiden ollessa valmistautumassa kokeisiin luokkahuoneissa. Osa heistä pääsi pakoon kampusaluetta ympäröivän aidan läpi. Iskuun vastanneet Kenian turvallisuusjoukot piirittivät lopulta hyökkääjät kampusalueella sijaitsevaan naisten asuntolaan. Neljä hyökkääjistä kuoli, kun heidän räjähteillä varustetut itsemurhavyönsä räjähtivät. Hyökkäyksen jälkeen viranomaiset ilmoittivat pidättäneensä yhteensä viisi henkilöä.

Tekijät
-------

Somaliainen terroristijärjestö al-Shabab otti vastuun iskusta. Kenian viranomaiset nimesivät iskun suunittelijaksi al-Shababiin kuuluvan Mohamed Kunon. Kuno tunnetaan myös nimellä Mohamed Dulyadin ja hän on taustaltaan Kenian somali, joka siirtyi Somalian puolelle ja liittyi sittemmin al-Shababin riveihin. Hänen vangitsemisestaan on luvattu 215 000 dollarin palkkio. Al-Shababin mukaan se on ollut sodassa Kenian kanssa lokakuusta 2011, jolloin Kenian armeija alkoi suorittaa operaatioita Somalian puolella al-Shababia vastaan. Al-Shabab oli tätä ennen ylittänyt Kenian ja Somalian vastaisen rajan useasti ja ottanut panttivankeja Kenian puolelta. Al-Shababin uskotaan värvänneet somalien lisäksi myös kenialaisia. Erään silminnäkijän mukaan hyökkääjät olivat puhuneet puhelimessa swahiliksi eli kielellä, jota ei juuri puhuta Somaliassa, mutta joka on Keniassa yleinen.

Lähteet
-------

1. 1 2  Wallius, Anniina: Kenian yliopistoiskussa kuollut ainakin 147 – verisin isku yli 15 vuoteen  2.4.2015. Yle Uutiset. Viitattu 3.4.2015.
2. 1 2 3 4  Kenya al-Shabab attack: Security questions as dead mourned *BBC News*. BBC. Viitattu 4.4.2015. (englanniksi)
3. ↑  Raivio, Petri: Asemiehet hyökkäsivät yliopiston kampukselle Keniassa  2.4.2015. Yle Uutiset. Viitattu 3.4.2015.
4. ↑  Todistajanlausunnot: Kristittyjä otettiin Kenian iskussa erilleen ja ammuttiin  3.4.2015. Verkkouutiset. Viitattu 4.4.2015.
5. ↑  Kenya al-Shabab: Five in custody after Garissa massacre *BBC News*. BBC. Viitattu 4.4.2015. (englanniksi)
6. ↑  Wanted for Kenya attack in Garissa: Who is Mohamed Kuno? *BBC News*. BBC. Viitattu 4.4.2015. (englanniksi)
7. ↑  Why is al-Shabab targeting Kenya? *BBC News*. BBC. Viitattu 4.4.2015. (englanniksi)
**Axel Otto Ingvar Wieslander** (19. toukokuuta 1917 Jönköping – 29. huhtikuuta 1963 Malmö) oli ruotsalainen säveltäjä ja kapellimestari.

Elämä
-----

Wieslander varttui Boråsissa musikaalisessa perheessä ja sävelsi lapsuudestaan saakka. Hänen opettajiaan olivat Sven E. Svensson musiikin teoriassa Uppsalan yliopistossa, Lars-Erik Larsson sävellyksessä yksityisesti ja Tor Mann orkesterinjohdossa Tukholman kuninkaallisessa musiikkikorkeakoulussa. Vuosina 1944–47 Wieslander vaikutti Sundbybergin musiikkipiireissä opettajana ja kaupungin orkesteriyhdistyksen johtajana. Pariisissa hän opiskeli vuosina 1947–48 sävellystä Tony Aubinin ja orkesterinjohtoa Eugène Bigot'n johdolla.

Vuonna 1949 Wieslanderista tuli Malmön kaupunginteatterin orkesterinjohtaja. Hän johti teatterin toiminnan yhteydessä myös kuoroa, mutta alkoi kärsiä pitkittyneestä sairaudesta ja kuoli 45-vuotiaana. Työura teatterissa oli osin samanaikaista kuin Ingmar Bergmanin toiminta siellä.

Tuotanto
--------

Wieslander sävelsi omaa musiikkia ja sovitti muiden teoksia teatterin tarpeita varten. Hänen muuhun tuotantoonsa kuuluvat muiden muassa kuusi sinfoniaa ja viisi jousikvartettoa. Wieslanderilta valmistui kaksi oopperaa (*Fröknarna i parken*, *Soppa på en spik*) ja kaksi balettia (*Nordisk saga*, *Skymningslekar*). Hän sävelsi myös musiikin elokuvaan *Prästen i Uddarbo*.

Tyylillisenä lähtökohtana Wieslanderin sävellyksissä toimi usein uusklassismi Paul Hindemithin hengessä. Monissa 1950–1960-lukujen teoksissaan Wieslander rakensi omaa dodekafonista tyyliään. Hän oli tarkkaavainen aikansa virtauksien suhteen; hän muun muassa vieraili International Society for Contemporary Musicin vuosittaisessa World Music Days -tapahtumassa. Myös Malmössä perustettiin osin tämän innoittamana Ars Nova -järjestö uuden musiikin edistämiseen. Wieslander toimi sen puheenjohtajana vuosina 1960–63. Hänen kanssaan järjestöä perustamassa olivat muiden muassa Folke Abenius, Ulf Björlin ja hänen läheinen työtoverinsa Hans Åstrand.

Lähteet
-------

1. 1 2 3 4 5  Swedish Musical Heritage: Ingvar Wieslander


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |
**Javairô Joreno Faustino Dilrosun** on alankomaalainen jalkapalloilija, joka on pelipaikaltaan keskikenttäpelaaja. Hän edustaa kotimaansa Eredivisiessä pelaavaa Feyenoord Rotterdamia.

Dilrosun aloitti uransa Ajaxin junioreissa. Kaudet 2014–2018 hän pelasi Englannissa Manchester Cityn nuorisojoukkueissa. Kesällä 2018 hän siirtyi Saksaan Hertha Berliniin. Hän pelasi ensimmäisellä bundesliigakaudellaan 17 ottelua ja teki kaksi maalia, toisessa ottelussaan VfL Wolfsburgia ja neljännessä ottelussaan Werder Bremeniä vastaan. Kaudella 2019–2020 hän pelasi Bundesliigassa 23 ottelua ja teki niissä neljä maalia, joista kolme syys-lokakuussa kolmessa perättäisessä ottelussa.

Dilrosun on pelannut Alankomaiden kaikissa nuorisomaajoukkueissa. Alankomaiden A-maajoukkueessa hän on pelannut toistaiseksi ainoan kerran marraskuussa 2018 Kansojen liigan ottelussa Saksaa vastaan.

Lähteet
-------

1. 1 2 3  Javairô Dilrosun Transfermarkt-sivustolla (englanniksi)
2. ↑  Javairô Dilrosun. Viitattu 18.11.2018. (englanniksi)

Feyenoord – Eredivisie
1 Bijlow |
2 Pedersen |
4 Geertruida |
5 Bjørkan |
6 Rasmussen |
7 Jahanbakhsh |
8 Timber |
9 Danilo |
10 Kökçü |
11 Dilrosun |
14 Paixão |
15 López |
17 Szymański |
18 Trauner |
19 Hartman |
20 Wieffer |
21 Marciano |
22 Wellenreuther |
23 Wålemark |
24 Benita |
25 Taabouni |
26 Idrissi |
27 Naujoks |
29 Giménez |
30 Bullaude |
33 Hancko |
Valmentaja Slot
**Java Platform, Enterprise Edition tai Java EE** (aiemmin käytetty nimitystä Java 2 Platform, Enterprise Edition ja J2EE, versioon 1.4 saakka) on ohjelmistokehitysalusta monitasorakenteisten Java-sovellusten kehitykseen ja suoritukseen.

Java EE on spesifikaatio, jota sovelluspalvelimien ja ohjelmistokehitysympäristöjen tulee noudattaa. Java EE sisältää useita API-määrityksiä kuten JDBC, RMI, e-mail, JMS, web services, XML jne. Näiden lisäksi Java EE sisältää komponenttimäärittelyjä kuten Enterprise JavaBeans, servlet, portlet ja JavaServer Pages.

Java EE määrittelee sovelluspalvelimen, jonka toteuttavat mm. Oracle WebLogic, GlassFish, IBM WebSphere ja JBoss.

Historia
--------

Alkuperäisen J2EE-määrityksen kehitti Sun Microsystems. Version 1.3 jälkeen määritystä on kehitti Java Community Process. Java EE siirtyi Oraclen omistukseen yrityskaupassa 2010, jolloin Oracle osti Sun Microsystemsin. Viimeisin Java EE 8 -versio julkaistiin elokuussa 2017. Syyskuussa 2017 Oracle ilmoitti, että Java EE:n kehitys siirtyy Eclipse Foundation yhteisölle. Uudeksi nimeksi valittiin Jakarta EE, koska Oracle omistaa edelleen tekijänoikeudet Java tuotemerkkiin. 

* J2EE 1.2 (1999)
* J2EE 1.3 (2001)
* J2EE 1.4 (2003)
* Java EE 5 (2006)
* Java EE 6 (2009)
* Java EE 7 (2013)
* Java EE 8 (2017)

Aiheesta muualla
----------------

* Oraclen Java EE -sivusto
* Oraclen Java EE itseopiskelu-sivusto
* Java EE 7 luokkakirjastot
* Java EE -sertifioidut sovelluspalvelimet
* Java Community Process